
נוסח לא מתוקן

מושב רביעי

פרוטוקול מס' 

מישיבת וועדת הכספים

מיום רביעי, כ' בכסלו, התשס"ו (21 בדצמבר, 2005) בשעה 09:00

סדר היום:
תקנות המדיניות הכלכלית לשנת הכספים 2004 (תיקוני חקיקה)(שילוב מקבלי גמלאות בעבודה)(הוראת שעה)(הפחתת היקף השעות המזערי של תכנית אישית), התשס"ה-2005 

נכחו:
חברי הוועדה:

יעקב ליצמן – היו"ר 

חיים אורון

מוזמנים:
משרד התעשייה, המסחר והתעסוקה:

דורית נובק

עלית לביא

סיגלית פוני – חשבת מנהלת מהל"ב

גלית יעקבוב

ד"ר שלמה אלישר – מנהל אגף שיקום, משרד הרווחה

המוסד לביטוח לאומי:

בתיה כהן

כרמית נאור

רן מלמד – עמותת ידיד

אבישי בניש – הקליניקות המשפטיות, האוניברסיטה העברית בירושלים

לאה ליברמן בנדלר – שתי"ל

עו"ד עדן גולן – עמותת מחויבות

מנהל הוועדה: טמיר כהן 
קצרנית: לאה קיקיון 

תקנות המדיניות הכלכלית לשנת הכספים 2004 (תיקוני חקיקה)(שילוב מקבלי גמלאות בעבודה)(הוראת שעה)(הפחתת היקף השעות המזערי של תכנית אישית), התשס"ה-2005

היו”ר יעקב ליצמן:

שלום לכולם, אני מתכבד לפתוח את ישיבת הוועדה. הנושא על סדר היום - תקנות המדיניות הכלכלית לשנת הכספים 2004 (תיקוני חקיקה)(שילוב מקבלי גמלאות בעבודה)(הוראת שעה)(הפחתת היקף השעות המזערי של תכנית אישית), התשס"ה-2005. 

גלית יעקובוב:


על פי החוק שלנו כל מי שתושב האזור אמור להשתתף בתוכנית שלנו, 30 עד 40 שעות בשבוע. ראינו  שיש לפחות שני מקרים שאנחנו יודעים עליהם שהמוסד לביטוח לאומי, לפני תיקון 2003 הוציא אותם לחלוטין מחובת מבחן תעסוקה - עקרות בית נכות ומי שיש לו 75% אי כושר השתכרות. בעבר הם לא היו חייבים במבחן תעסוקה, ובעקבות חוק ההסדרים של 2003 הם חזרו בטעות להיות חייבים במבחן תעסוקה. אנחנו חושבים שזה לא סביר ולא הגיוני לחייב אותם. לכן, בשלב הביניים, עד לתיקון חקיקה שכרגע מופעל על ידי המוסד לביטוח לאומי, רק שזה ייקח זמן, וכנראה יהיה רק אחרי הבחירות, אנחנו רוצים לפטור אותם ברמה שהם יצטרכו להגיע אך ורק לשעה בחודש, אלא אם כן הם רוצים לקבל יותר - - 

היו”ר יעקב ליצמן:

 האם מישהו בודק את זה? מישהו מבחוץ? אני מקבל מכתבים על זה, ויש תלונות שאתם הולכים קצת מידי חזק על כל הנושא של ויסקונסין. האם מישהו בודק את זה?  

דורית נובק:


התשובה היא – כן. יש שני מנגנונים של בדיקה. אחד זה יחידת - - 

היו”ר יעקב ליצמן:

אבל יחידות – זה שלכם. אני מדבר על גורם ניטרלי, חיצוני, שיבדוק את כל מה שקורה שם. האם יש עם מי לדבר? 

דורית נובק:


בימים אלה מוקמת ועדה ציבורית ואפשר להציע בפניה לבדוק את הנקודה הזו. 

עדית לב:


יש את הארגונים. 

דורית נובק:


יש הרבה ארגונים חברתיים שפועלים. 

היו”ר יעקב ליצמן:

 אני תומך בזה, אני אומר לכם. אבל מה? יש לפעמים שאנחנו רוצים לעזור, בכוח רוצים לשנות כיוון, אבל לפעמים אנחנו הולכים מדי חזק. יש לי  מכתבים שמגיעים אלי בנושא כל הזמן. 

חיים אורון:


קודם כל - הקמת ועדת משנה שעוסקת בזה. הבעיה קיימת. אמרת שקצת, ואני לא בטוח אם זה קצת או יותר מקצת. היה על זה דיון לפני שבוע, פה. אני חוזר על הרושם שלי - שהוא לא מוסכם עם כל משרדי הממשלה. התיקון פה, שאני בעדו, פותר בעיה שהיא כמעט טעות טכנית, ואני בעדו. צריך לשחרר את האוכלוסיות האלה מהעניין. הבעיה היא יותר גדולה. לכאורה יש התחייבות של המנהלת. הם אמרו שזה יהיה תוך חודשיים ואנחנו דרשנו שזה יהיה תוך חודש -  לבדוק את הפתח של החוק. הרושם שלנו הוא שהחוק פתח פתח גדול מדי, ויש אוכלוסיות שעל הסף היה צריך להיות מנגנון שמשחרר אותם מכל התהליך הזה. ויש ויכוח כמה כזה. ההערכות המינימליות הן 5%  ויש הערכות שמדברות על 30%, מהציבור שמחויב, על פי חוק, באזור שבו זה מונהג. אבל זה לא הדיון היום. הדיון היום הוא על תקנה. 


הדבר הנוסף – רציתי להתייחס לדברים שלך שאמרת שהדברים יהיו רק אחרי הבחירות כי זה תיקוני חקיקה – אתם חייבים למצוא דרכים. יש במצב הביניים גם דרכים של הוראות מנהליות. נניח, לצורך העניין שהוועדה שהשר מינה החליטה שאוכלוסייה מסוימת – וזה יהיה כרוך בשינוי חקיקה – שאנחנו  - - יכול להיות שהניסוי בתוכנית יימשך חצי שנה, עד יוני-יולי, במקרה הטוב, רציתי להתייחס למרות שכבר ועדה ממשלתית אמרה שהציבורים האלה לא צריכים להיות בתוך החוק, אבל היות והחוק - - יגררו אותם לתוך המקומות שכולנו יודעים שזה לא המקום. ואמרו לי שאם זה יהיה המצב, יש דרכים מנהליות. זה מה שאני מבקש. אני מבקש שיהיה ברור שלא מחכים לחקיקה. 

היו"ר יעקב ליצמן:


 נבקש משהו ביניים עד לחקיקה. 

גלית יעקובוב:


רק להבהיר – הדבר היחיד שדיברתי עליו שמחכים לחקיקה זה על שני הנושאים האלה, ואותם אנחנו פותרים עכשיו, כבר, כפתרון ביניים, עד תיקון החקיקה. ברגע שיהיו ההמלצות של אותה ועדה – אם השר ירצה, למשל, להפחית שעות, אנחנו ניקח את התקנות הללו לתוך - - 


היו”ר יעקב ליצמן:

זה אישור המליאה, הדברים האלה? 

קריאות:


לא. 

היו"ר יעקב ליצמן:


 אז למה אי אפשר להביא דברים אחרים בסגנון הזה? עד הבחירות אפשר כל דבר. 

חיים אורון:


הם אמרו שאפשר. 

היו”ר יעקב ליצמן:

 אז מי בעד אישור התקנות? אושר, תודה. 


אני מודה לכם, הישיבה נעולה. 

הישיבה ננעלה בשעה 09:20

